**Maryna Serhijivna Vjazovska** (ukr. Марина Сергіївна В'язовська; s. 2. joulukuuta 1984 Kiova) on ukrainalainen matemaatikko. Hän on yksi vuoden 2022 Fieldsin mitalilla palkituista. Hän työskentelee Sveitsissä École polytechnique fédérale de Lausannessa (EPFL).

Vjazovska suoritti alemman korkeakoulututkinnon kiovalaisessa Kiovan kansallisessa yliopistossassa. Tämän jälkeen hän muutti Saksaan ja opiskeli maisteriksi Kaiserslauternin teknillisessä yliopistossa (TU Kaiserslautern). Hän jatkoi opintojaan Bonnin yliopistossa, josta hän valmistui tohtoriksi vuonna 2013. Hänen väitöskirjansa oli otsikoitu *Modular Functions and Special Cycles*.

Vjazovska siirtyi väitöskirjan jälkeiseen tutkijan tehtävään (postdoc) saksalaiseen Humboldt-yliopistoon Berliinissä. Joulukuussa 2016 hän otti vastaan sveitsiläisen EPFL:n apulaisprofessuurin professorin urapolulla. Jo vuoden kuluttua hänet nimitettiin professoriksi 33-vuotiaana.

Vjazovska on toinen Fieldsin mitalilla palkittu nainen. Hänen palkitsemisena perusteena ovat Fourier-analyysin ääriarvo- ja interpolointiongelmiin liittyvät saavutukset. Vjazovskan työstämä kysymys on identtisten pallojen pakkauksesta mahdollisimman tiheästi kahdeksanulotteisessa tilassa, jonka hän ratkaisi vuonna 2016 ja jatkoi sittemmin työtä ongelman parissa esittämällä yhdessä muiden matemaatikkojen kanssa ratkaisun 24-ulotteiseen tilaan pakkaamisesta.

BBC valitsi Vjazovskan vuonna 2022 sadan vaikutusvaltaisen ja innostavan naisen listalle 100 Women.

Lähteet
-------

1. ↑  Anna Brosalina: В'язовська Марина Сергіївна: Загадка двадцятичотирьохвимірного простору *stemisfem.org*.  Arkistoitu 6.7.2022. Viitattu 6.7.2022. (ukrainaksi)
2. 1 2 3 4 5  Українка Марина Вязовська - друга жінка, яка отримала найпрестижнішу математичну нагороду (Ukrainalainen Maryna Vjazovska on arvostetuimman matematiikan palkinnon saava nainen)  5.7.2022. BBC, bbc.com. Viitattu 16.7.2022. (ukrainaksi)
3. 1 2  Johannes Blom: Maailman arvostetuimmat matematiikkapalkinnot jaettiin Helsingissä  5.7.2022. Yleisradio, yle.fi. Viitattu 6.7.2022.
4. ↑  Maryna Viazovska *MGP*. Viitattu 16.7.2022. (englanniksi)
5. 1 2  11 Professorinnen und Professoren an den beiden ETH ernannt  9.12.2016. Rat der Eidgenössischen Technischen Hochschulen, wbf.admin.ch. Viitattu 16.7.2022. (saksaksi)
6. ↑  Maryna Viazovska promoted to Full Professor  8.1.2018. epfl.ch. Viitattu 16.7.2022. (englanniksi)
7. ↑  Juha Merimaa: Matemaatiko palkittiin Suomessa *Helsingin Sanomat, sivu B 27, hs.fi*.  6.7.2022 (verkkoversio 5.7.2022). Viitattu 6.7.2022.
8. ↑  BBC 100 Women 2022: Who is on the list this year? *BBC*.  6.12.2022. Viitattu 27.4.2023.

**Fieldsin mitalin saajat**
 
1936: Ahlfors • Douglas | 1950: Schwartz • Selberg | 1954: Kodaira • Serre | 1958: Roth • Thom | 1962: Hörmander • Milnor | 1966: Atiyah • Cohen • Grothendieck • Smale | 1970: Baker • Hironaka • Novikov • Thompson | 1974: Bombieri • Mumford | 1978: Deligne • Fefferman • Margulis • Quillen | 1982: Connes • Thurston • Yau | 1986: Donaldson • Faltings • Freedman | 1990: Drinfeld • Jones • Mori • Witten | 1994: Zelmanov • Lions • Bourgain • Yoccoz | 1998: Borcherds • Gowers • Kontsevitš • McMullen | 2002: Lafforgue • Vojevodski | 2006: Okounkov • Perelman • Tao • Werner | 2010: Lindenstrauss • Châu • Smirnov • Villani | 2014: Avila • Bhargava • Hairer •  Mirzakhani | 2018: Birkar • Figalli • Scholze • Venkatesh | 2022: Duminil-Copin • Huh • Maynard • Vjazovska

muokkaa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Tieteilijät | 
* DBLP
* Google Scholar
* MathSciNet
* Mathematics Genealogy Project
* Scopus
* zbMATH

 |

 |